
             Nr.23/8/2006

A V I Z

asupra propunerii legislative de modificare şi completare a Legii nr.119/2005 privind aprobarea Ordonanţei de urgenţă a Guvernului nr.50/1991 privind autorizarea executării lucrărilor de construcţii



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată cu nr.P.L.X 36 din 1 februarie 2006, pentru aviz la Comisia pentru administraţie publică, amenajarea teritoriului şi echilibru ecologic, cu propunerea legislativă de modificare şi completare a Legii nr.119/2005 privind aprobarea Ordonanţei de urgenţă a Guvernului nr.50/1991 privind autorizarea executării lucrărilor de construcţii.



Prin această propunere legislativă se solicită abrogarea alineatului (9) al articolului 7 din Legea nr.119/2005 care se referă la răspunderea solicitantului de autorizaţii de construire pentru eventualele prejudicii cauzate de litigii existente la momentul emiterii autorizaţiei.



Propunerea legislativă a fost avizată favorabil de Consiliul Legislativ cu nr.1063 din 22 iulie 2005, cu observaţii şi propuneri care nu au fost incluse în text.



Guvernul României, cu actul nr.2863 din 16 noiembrie 2005, a comunicat că nu susţine adoptarea acestei propuneri legislative.



Propunerea legislativă a fost respinsă de Senat în şedinţa din 21 decembrie 2005.
Examinarea propunerii legislative a avut loc în şedinţa comisiei din data de 23 februarie 2006.



La dezbateri au participat specialişti din Ministerul Transporturilor, Construcţiilor şi Turismului sub conducerea domnului secretar de stat Ioan Andreica.



În urma dezbaterilor, membrii comisiei au hotărât să respingă propunerea legislativă.



Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.

